Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: az adózás rendjérõl szóló 1990. évi XCI. törvényben
Paragraph Index: 523

(12) A hitelfelvevõ a kérelem Diákhitel Központ Rt.-hez történõ benyújtását követõen a Diákhitel Központ Rt.-nek a törlesztési kötelezettség szüneteltetésének tárgyában hozott döntésében foglalt idõpontig nem köteles az esedékessé vált törlesztõ részleteket megfizetni. Amenynyiben a Diákhitel Központ Rt. a hitelfelvevõ kérelmét elutasítja, úgy kell tekinteni, hogy a hitelfelvevõ késedelembe esik, és az elutasító döntés kézhezvételét követõ második hónap 5. napjáig köteles a nem teljesített törlesztõ részleteket a késedelem idõszakára járó késedelmi kamattal megfizetni. Amennyiben a hitelfelvevõ fizetési kötelezettségét nem teljesíti, a Diákhitel Központ Rt. jogosult a kölcsönszerzõdést azonnali hatállyal felmondani. A Diákhitel Központ Rt. a törlesztési kötelezettség szüneteltetése iránti kérelmet elutasító döntésében közli a hitelfelvevõvel az esetlegesen meg nem fizetett törlesztõ részlet késedelmi kamattal növelt összegét. A Diákhitel Központ Rt. a kérelemnek helyt adó döntésében megjelöli a törlesztési kötelezettség szünetelésének várható utolsó napját is. A törlesztési kötelezettség szüneteltetésének engedélyezése esetén a Diákhitel Központ Rt. a törlesztési kötelezettség szüneteltetésének megkezdésére megjelölt elsõ napjától számított idõszakra jutó, befizetett törlesztéseket köteles visszautalni a hitelfelvevõnek az engedély kézhezvételétõl számított 15 napon belül tett írásbeli kérelme alapján. Egyéb esetben e törlesztések túlfizetésnek minõsülnek.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes